Diari Oficial de la Generalitat Valenciana


Sumari del DOGV 7947, del 30-12-2016 (2016/9484)

Notificació de la sentència dictada en el procediment de guarda i custòdia número 653/2014.
-------------------------------------------------------------------------------------------

### Dades del document

Número de DOGV
:   7947

Data del DOGV
:   30-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9484


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 653/2014. [2016/9484]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 000653/2014, seguits a instàncies de María Desamparados Moncayo García contra Eduardo José Sanchis Sánchez, en situació de rebel·lia, en què, en data 22 de desembre de 2015, s'ha dictat la sentència que té la part dispositiva que és com segueix:  
  
«Dispositiva  
Estime la demanda plantejada per María Desamparados Moncayo García contra Eduardo José Sanchis Sánchez, declarat en rebel·lia, en què ha sigut part el Ministeri Fiscal, i adopte les següents mesures definitives respecto del fill comú, E.:  
1. El fill menor d'edat restarà en companyia i sota la custòdia de la mare. Ambdues parts conservaran la pàtria potestat sobre el fill.  
2. Les visites del pare al menor es faran quan el progenitor es trobe a Espanya, i es concertaran en cada ocasió mitjançant un acord entre les parts.  
El pare podrà comunicar-se amb el seu fill a través de telèfon, correu electrònic o qualsevol altre mitjà telemàtic, quan ho estime convenient, en un horari adequat que respecte les hores de descans i d'activitat escolar del menor.  
3. Com a contribució als aliments del seu fill, Eduardo José Sanchis Sánchez abonarà a la demandant la quantitat de 300 euros mensuals dins dels primers cinc dies de cada mes, en el compte que designe la demandant. Aquesta quantitat s'actualitzarà anualment d'acord amb la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Les despeses extraordinàries necessàries se satisfaran a mitges, a l'igual que les convenients per al menor si hi ha acord o autorització judicial, i s'inclouran entre les despeses extraordinàries necessàries els llibres escolars.  
Notifiqueu aquesta resolució a les parts.  
Mode d'impugnació: mitjançant un recurs d'apel·lació davant d'aquest Jutjat; no obstant això, es portarà a efecte el que s'ha disposat. El recurs s'ha d'interposar per escrit dins del termini de 20 dies, indicant la infracció comesa al parer del recurrent. Sense aquests requisits no s'admetrà el recurs. Caldrà efectuar la consignació de 50 euros en el compte de dipòsits i consignacions d'aquest jutjat obert al Santander: ES05 1332 9671 93 2044456998; en descripció: 1193-0000-02 - número del procediment amb quatre dígits - dos últims números de l'any, llevat que el recurrent tinga concedit el benefici de justícia gratuïta; segons que estableix la disposició addicional 15a de la Llei Orgànica 1/2009, de 3 de novembre, mitjançant l'acreditació de la consignació esmentada. En el cas que no s'efectue el dipòsit, es podrà esmenar el defecte dins del termini de dos dies, i no s'admetrà a tràmit si no s'esmena.  
Aquesta és la sentència, que pronuncie, mane i firme.»  
I perquè valga de notificació de forma deguda al demandat, Eduardo José Sanchis Sánchez, en situació de rebel·lia i parador ignorat, expedisc i firme aquest edicte.  
  
València, 30 de juny de 2016.- La lletrada de l'Administració de justícia: Alicia Ordeig Rabadán.